रियल र पीएसजी भिड्ने
क्रिस्टियानो रोनाल्डोको रियल म्याड्रिड ४० वर्षपछि पहिलोपल्ट च्याम्पियन्स लिग उपाधिको ह्याट्रिक गर्ने दाउमा छ । त्यसका लागि टोलीले अन्तिम १६ मा नेयमरसम्मिलित पेरिस सेन्ट जर्मेन (पीएसजी) लाई पराजित गर्नुपर्ने हुन्छ । सोमबार र्युइएफएको मुख्यालयमा भएको च्याम्पियन्स लिग अन्तिम १६ को ‘ड्र’ मा यी दुई टोली भिड्ने पक्का भएको हो ।
नियोन — क्रिस्टियानो रोनाल्डोको रियल म्याड्रिड ४० वर्षपछि पहिलोपल्ट च्याम्पियन्स लिग उपाधिको ह्याट्रिक गर्ने दाउमा छ । त्यसका लागि टोलीले अन्तिम १६ मा नेयमरसम्मिलित पेरिस सेन्ट जर्मेन (पीएसजी) लाई पराजित गर्नुपर्ने हुन्छ । सोमबार र्युइएफएको मुख्यालयमा भएको च्याम्पियन्स लिग अन्तिम १६ को ‘ड्र’ मा यी दुई टोली भिड्ने पक्का भएको हो ।१९७० को दशकमा बायर्न म्युनिखले लगातार तीनपल्ट उपाधि जितेयता अन्य कुनै टोलीले त्यो सफलता हासिल गरेको छैन । हालसम्म १२ पटक उपाधि जितिसकेको म्याड्रिड २०१८ मेमा किभमा उक्त दुर्लभ सफलता हात पार्ने प्रयासमा हुनेछ । रियल सधैं प्रतियोगिताको बलियो दाबेदारमध्ये एक हो । प्रतियोगितामा अनेकौं कीर्तिमान राखेका रोनाल्डोको साथले रियललाई थप बलियो बनाएको छ ।पीएसजीले यस सिजनको ट्रान्सफर विन्डोमा विश्व कीर्तिमानी २ सय २२ मिलियन युरो खर्चेर ब्राजिली स्टार नेयमरलाई भित्र्याएको थियो । त्यसपछि किलियन एमबाप्पे लोनमा आए पनि क्लबले अर्को वर्षको ट्रान्सफरमा मोनाकोलाई १ सय ८० मिलियन युरो तिर्नेछ । हाल फ्रान्सेली लिग तालिकामा शीर्षस्थानको मोनाको आफ्नो समूहमा बायर्नभन्दा माथि रहेर दोस्रो चरण पुगेको हो ।रियलले पीएसजीको सामना गर्दा अर्को स्पेनिस महारथी बार्सिलोनाले भने चेल्सीको सामना गर्दैछ । पाँचपल्टको च्याम्पियन्स लिग विजेता बायर्न म्युनिखले टर्किस क्लब बेस्किटासको चुनौती स्विकार्ने छ । गत संस्करणको फाइनलमा पराजित इटालियन टोली युभेन्ट्सले इंग्लिस टोली टोटेनहम हट्स्परसँग खेल्नेछ ।म्यानचेस्टरका दुई टोलीलाई भने तुलनात्मक रूपमा सहज ड्र परेको छ । म्यानचेस्टर युनाइटेडले सेभियाको सामना गर्नेछ भने प्रिमियर लिगको शीर्षस्थानको म्यानचेस्टर सिटीले एएफसी बसेलसँग प्रतिस्पर्धा गर्नेछ । बसेलले विगतका संस्करणमा इंग्लिस टोलीविरुद्ध राम्रो नतिजा हासिल गर्दै आएको छ । पाँचपल्ट उपाधि उठाएको लिभरपुलले एफसी पोर्टोसँग खेल्नेछ । युक्रेनी टोली साख्तार डोनेस्कले एएस रोमासँग भिड्ने छ ।युरोपा लिग राउन्ड अफ ३२बोरुसिया डर्टमन्ड (जर्मनी) विरुद्ध एटलान्टा (इटाली)निस (फ्रान्स) विरुद्ध लोकोमोटिभ मस्को (रुस)एफसी कोपनहेगन (डेनमार्क) विरुद्ध एट्लेटिको म्याड्रिड (स्पेन)स्पार्टाक मस्को (रुस) विरुद्ध एथलेटिक बिल्बाओ (स्पेन)एइके एथेन्स (ग्रिस) विरुद्ध डिनामो किभ (युक्रेन)सेल्टिक (स्कटल्यान्ड) विरुद्ध जेनिट सेन्ट पिटर्सबर्ग (रुस)नेपोली (इटाली) विरुद्ध आरबी लाइप्जिग (जर्मनी)रेडस्टार बेलग्रेड (सर्बिया) विरुद्ध सीएसकेए मस्को (रुस)लियोन (फ्रान्स) विरुद्ध भिल्लारियल (स्पेन)रियल सोसिडाड (स्पेन) विरुद्ध साल्जबर्ग (अस्ट्रिया)पार्टिजान बेलग्रेड (सर्बिया) विरुद्ध भिक्टोरिया प्लेजन (चेक गणतन्त्र)स्टेउआ बुकारेस्ट (रोमानिया) विरुद्ध लाजियो (इटाली)लुडोगोरेट्स (बुल्गेरिया) विरुद्ध एसी मिलान (इटाली)अस्ताना (कजाकस्तान) विरुद्ध स्पोर्टिङ लिस्बन (पोर्चुगल)ओस्टरसन्ड (स्विडेन) विरुद्ध आर्सनल (इंग्ल्यान्ड)मार्से (फ्रान्स) विरुद्ध ब्रागा (पोर्चुगल)पहिलो लेग फेब्रुअरी १५ र दोस्रो लेग फेब्रुअरी २२ मा खेलिनेछ ।